കൊറോണമുന്നണിപോരാളികള്ക്കും സംരംഭകര്ക്കും ആദരവുമായി ലിംക ബുക്ക് ഓഫ് റെക്കോര്ഡ്സിന്റെ പുതിയ പതിപ്പ് ന്യൂഡല്ഹി: കൊറോണ മുന്നണിപോരാളികള്ക്ക് ആദരവര്പ്പിച്ച് ലിംക ബുക്ക് ഓഫ് റെക്കോര്ഡ്സിന്റെ പുതിയ പതിപ്പ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കൊറോണമഹാമാരി സമയത്ത് നിസ്വാര്ത്ഥ സേവനം നല്കി രാജ്യത്തെ സഹായിക്കുന്ന ആരോഗ്യപ്രവര്ത്തകര്ക്കും സംരംഭകര്ക്കും മറ്റു മേഖലകളിലെ തൊഴിലാളികള്ക്കും ലിംക ബുക്ക ഓഫ് റെക്കോര്ഡ്സ് ആദരമര്പ്പിച്ചിട്ടുണ്ട്. കഴിഞ്ഞ ദിവസം പ്രകാശനം ചെയ്ത 20202022 പതിപ്പിലാണ് കൊറോണ മുന്നണിപോരാളികള്ക്ക് പ്രചോദനമാകുന്ന രീതിയിലുള്ള ആദരവ്.എല്ബിആറിന്റെ 30ാം പതിപ്പാണ് കഴിഞ്ഞ ദിവസം പുറത്തിറങ്ങിയത്. കേന്ദ്രസര്ക്കാരിന്റെ വന്ദേഭാരത് അടക്കമുള്ള നിരവധി പദ്ധതികളും ബുക്കില് പരാമര്ശിച്ചിട്ടുണ്ട്. കൊറോണമഹാമാരി സമയത്ത് വിദേശരാജ്യങ്ങളില് കുടുങ്ങിപ്പോയ ഇന്ത്യക്കാരെ ജന്മനാട്ടില് തിരിച്ചെത്തിക്കുന്നതിനായി കേന്ദ്രസര്ക്കാര് രൂപം കൊടുത്ത പദ്ധതിയാണ് വന്ദേഭാരത്. പദ്ധതിയിലൂടെ ലോകത്തിന്റെ പലഭാഗങ്ങളിലായി കുടുങ്ങിപ്പോയ പൗരന്മാരെ നാട്ടിലെത്തിക്കാന് രാജ്യത്തിന് കഴിഞ്ഞിരുന്നു. ഒട്ടേറെ പേര് പദ്ധതിയെ പ്രശംസിച്ച് രംഗത്തെത്തിയിരുന്നു. ഭാരത് ബയോടെക്,സിറം ഇന്സ്റ്റിട്യൂട്ട് ഓഫ് ഇന്ത്യ, കോവീഷില്ഡ് വാക്സിന് തുടങ്ങിയവയെക്കുറിച്ചും ബുക്കില് പരാമര്ശമുണ്ട്. 1990 ല് ഗിന്നസ് വേള്ഡ് റെക്കോര്ഡിന് സമാനമായി പ്രസിദ്ധീകരിക്കാന് ആരംഭിച്ച ബുക്കാണ് ലിംക ബുക്ക് ഓഫ് റെക്കോര്ഡ്സ്. ഇന്ത്യയിലും വിദേശത്തുമായി ഇന്ത്യക്കാര് കൈവരിക്കുന്ന അസാധാരാണ നേട്ടങ്ങളുടേയും റെക്കോര്ഡുകളുടേയും സമാഹാരം എന്ന നിലയില് എല്ലാവര്ഷവും ഇത് പ്രസിദ്ധീകരിക്കാറുണ്ട്.കൊറോണ മഹാമാരി തീര്ത്ത പ്രതിസന്ധികളെ തുടര്ന്ന് കഴിഞ്ഞ രണ്ടു വര്ഷമായി എല്ബിആര് പ്രസിദ്ധീകരിച്ചിരുന്നില്ല.